钦定古今图书集成/明伦汇编/氏族典/第572卷 > 《郑樵通志》 > 完颜阿离合懑
## 钦定古今图书集成/明伦汇编/氏族典/第572卷 > 《郑樵通志》 > 完颜阿离合懑

按《金史阿离合懑传》：阿离合懑，景祖第八子也。健捷
善战。年十八，从撒改讨平留可，阿离合懑功居多。太
祖举兵，阿离合懑在行间，屡战有功。收国元年，太祖
即位，阿离合懑与宗翰以耕具九为献，祝曰：“使陛下
毋忘稼穑之艰难。”太祖敬而受之。为人聪明辩给，凡
一闻见，终身不忘。天辅三年，寝疾，宗翰日往问之，尽
得祖宗旧俗法度。薨，年四十九，追封隋国王。天德中，
改赠开府仪同三司、隋国公。大定间，配飨太祖庙廷，
谥曰“刚宪。”子赛也、《斡论》。赛也子宗尹。